ગુજરાત વિધાનસભાની ચૂંટણી દરમિયાન એક પછી એક જનસભાઓ કરીને મજબૂત રીતે કોંગ્રેસનો પક્ષ મૂકનાર રાહુલ ગાંધીને આજે કોંગ્રેસની વર્કિંગ કમિટીની બેઠક પછી કોંગ્રેસના પાર્ટી અધ્યક્ષ બનવાની તક મળી શકે છે. સુત્રોએ જે રીતે જાણકારી આપી છે તે મુજબ 1 ડિસેમ્બર પહેલા કોંગ્રેસને તેના નવા અધ્યક્ષ મળી જશે. અને તે માત્ર અને માત્ર રાહુલ ગાંધી જ હશે. ઉલ્લેખનીય છે કે લગભગ 20 વર્ષ પછી પાર્ટીને નવા અધ્યક્ષ મળશે. સોનિયા ગાંધીએ 14 માર્ચ 1998થી કોંગ્રેસનો કાર્યભાર સંભાળ્યો છે. અને હાલ તેમની તબિયત લથડતા હવે આ જવાબદારી તેમના પુત્ર રાહુલ ગાંધીના હાથમાં જશે તેમ લાગી રહ્યું છે.